ZAPISNIK
34. sjednice Vijeća Mjesnog odbora „Hrvatski narodni vladari”

održane u srijedu, 22. svibnja 2024. u 17,00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Mladineo i Vanja Zubović.


Predsjednica Vijeća Anja Pletikosa pozdravlja nazočne i konstatira da su na sjednici prisutne tri članice Vijeća, čime su stečeni uvjeti za raspravu. Predsjednica Vijeća daje na raspravu zapisnik sa 33. sjednice održane 29. travnja 2024. u 17,00 sati. Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 34. sjednice.

Prijedlog dnevnog reda:

DNEVNI RED:

1. Prijedlog prioriteta za Plan komunalnih aktivnosti Gradske četvrti Donji grad za 2025., donošenje
2. Dan mjesnog odbora - druženje u prolazu kod Iblerovog trga
3. Pitanja i prijedlozi

Predsjednica je obavijestila članice Vijeća da je stigao prigovor gospodina Vukmirovića na odbijenicu Vijeća Gradske četvrti da se u Ulici kneza Mutimira 5 postave stupići kako bi se onemogućilo nepropisno parkiranje. Novi prijedlog dnevnog reda je sljedeći:


1. Prijedlog prioriteta za Plan komunalnih aktivnosti Gradske četvrti Donji grad za 2025.,donošenje
2. Dan mjesnog odbora - druženje u prolazu kod Iblerovog trga
3. Prigovor gospodina Petra Vukmirovića na odbijenicu za postavljanje stupića u Ulici kneza Mutimira 5
4. Pitanja i prijedlozi

Vijeće jednoglasno usvaja dnevni red sjednice.


Ad.1. Prijedlog prioriteta za Plan komunalnih aktivnosti Gradske četvrti Donji grad za 2025., donošenje

Vijeće nakon rasprave, jednoglasno, donosi sljedeći



Prijedlog prioriteta za Plan komunalnih aktivnosti Gradske četvrti Donji grad za 2025.:
· Postavljanje dodatnog broja klupa na ZET-ovu tramvajsku stanicu - Draškovićeva 5-9
Katastarska čestica: 7519/2; posjedovni list: 7458; nerazvrstana cesta 
Na prijedlog građana tražimo postavljanje dodatnog broja metalnih klupa na tramvajsku stanicu u Draškovićevoj ulici.
· Uređenje pješačke zone u Draškovićevoj ulici između Vlaške ulice i Jurišićeve ulice
· Trg hrvatskih velikana – prometna signalizacija, promjena podloge i uređenje trga; Katastarska čestica: 6060; posjedovni list: 7483; nerazvrstana cesta, trg
· Iblerov trg - uređenje dijela trga iza prodavaonice Kika (Iblerov neboder) te postavljanje rukohvata
Katastarska čestica: 6079/1, posjedovni list: 7484, trg
· Predlažemo da se na mjestima neovlaštenog parkiranja automobila na uglovima ulica Račkoga i Ulice kneza Mutimira postave žardinijere s drvećem i zeleni otoci kako bi se doskočilo toj lošoj praksi.
· Regulacija mjesta taksi stajališta u Martićevoj ulici - Od 12 mjesta rezerviranih za taksije na početku Martićeve ulice koristi se njih pola i manje. Uz evidenciju o korištenju predlažemo otvaranje tih parkirnih mjesta za stanovnike kvarta.

 


Ad. 2. Dan mjesnog odbora - druženje u prolazu kod Iblerovog trga

Iz Plana potreba za 2024. realizirat će se Druženje u prolazu kod Iberovog trga u vidu radionice Arheologija zajednice Nikoline Komljenović, predstave Visoke pobude i niske pete u organizaciji Cirk Pozora i Nikoline Majdak te mjerenje šećera i tlaka i igranje društvenih igara. Druženje se planira za 7.6.2024. Članice Vijeća su raspodijelile aktivnosti potrebne za realizaciju druženja.


Ad. 3. Prigovor gospodina Petra Vukmirovića na odbijenicu za postavljanje stupića u Ulici kneza Mutimira 5
Područni odsjek Donji grad (Centar) primilo je prigovor stanara Petra Vukmirovića na odbijenicu Gradskog ureda za mjesnu samoupravu, promet civilnu zaštitu i sigurnost, Sektora za promet za postavljanje stupića na lokaciju Ulica kneza Mutimira 5. Smatramo da je prigovor stanara realan te čvrsto stojimo iza njegovog ponovljenog zahtjeva i preporučamo svim tijelima da omogući postavljanje stupića na željenu adresu. U cijelosti prenosimo prigovor gospodina Vukmirovića zajedno s fotodokumentacijom te donosimo

ZAKLJUČAK
o hitnom postavljanju stupića kako bi se onemogućilo nepropisno parkiranje u Ulici kneza Mutimira 5

1. Vijeće Mjesnog odbora „Hrvatski narodni vladari“ traži hitno postavljanje stupića u Ulici kneza Mutimira ispred kućnog broja 5 zbog svakodnevnog nepropisnog parkiranja automobila, unatoč vidljivom znaku zabrane parkiranja.

2. Ovaj se zaključak dostavlja Vijeću Gradske četvrti Donji grad.


Ad. 4. Pitanja i prijedlozi
Nije bilo pitanja i prijedloga.

Sjednica je završila u 18.00 sati.
Zapisnik je vodila Anja Pletikosa.


KLASA: 024-08/24-003/1090
URBROJ: 251-13-11-1/003-24-2
Zagreb,  22. svibnja 2024.



Predsjednica Vijeća Mjesnog odbora
„Hrvatski narodni vladari“

[bookmark: _GoBack]Anja Pletikosa, v.r.

